“ธนา เธียรอัจฉริยะ” เก็บ BBIK เข้าพอร์ต 100,000 หุ้น มั่นใจศักยภาพธุรกิจโต
ประธานบอร์ด "ธนา เธียรอัจฉริยะ" เก็บ BBIK เข้าพอร์ต 100,000 หุ้น มั่นใจศักยภาพธุรกิจโต หลังครึ่งปีแรกทำผลงานโตต่อเนื่อง
ประธานบอร์ด "ธนา เธียรอัจฉริยะ" เก็บ BBIK เข้าพอร์ต 100,000 หุ้น มั่นใจศักยภาพธุรกิจโต หลังครึ่งปีแรกทำผลงานโตต่อเนื่อง
21 ก.ย. 2564

นายธนา เธียรอัจฉริยะ ประธานกรรมการ บริษัท บลูบิค กรุ๊ป จำกัด (มหาชน) หรือ BBIK เข้าเก็บหุ้นเข้าพอร์ต จำนวน 100,000 หุ้น ที่ราคาหุ้นละ 34 – 34.50 บาท เพราะเชื่อมั่นในพื้นฐานธุรกิจของบลูบิคที่แข็งแกร่งและศักยภาพองค์กรที่เป็นผู้ให้คำปรึกษาด้านกลยุทธ์และทรานส์ฟอร์มองค์กรชั้นนำมากมายสู่ยุคดิจิทัล
อีกทั้งหลังระดมทุนจากตลาดหลักทรัพย์แล้ว ก็มีความพร้อมเต็มที่ในการขยายธุรกิจในหลากหลายมิติ ทั้งการเพิ่มบุคลากรที่เชี่ยวชาญด้านไอทีรองรับการขยายงาน การพัฒนาเทคโนโลยีและยกระดับซอฟต์แวร์ ขยายการลงทุนในธุรกิจที่เกี่ยวเนื่อง เพื่อสร้างการเติบโตที่โดดเด่นอย่างต่อเนื่อง หลังครึ่งปีแรกทำรายได้รวมรายได้จากการขายและบริการ 126.92 ล้านบาท เพิ่มขึ้น 39.47% จากช่วงเดียวกันของปีก่อน